Dunajský limes

Dunajský limes je časť vojenskej hranice Rímskej ríše pozdĺž rieky Dunaj v modernom Bavorsku, Rakúsku, Slovensku, Bulharsku, Chorvátsku, Maďarsku, Rumunsku a Srbsku. 

Opevnenie pozostávalo z početných strážnych veží, vojenských táborov (Castrum) a pevností. Kvôli svojmu močaristému brehu a rozvetvenému toku bol Dunaj v antickom období ťažko prekročiteľný a i preto nevznikol na Dunajskom limese takmer žiadny hraničný múr. Tábory vznikali najmä v polovici 1. storočia. Neskôr za cisára Trajána boli tábory, dovtedy obohnané len zemnými valmi, opevnené aj kamennými múrmi. Pozdĺž limesu bola vedená cesta, ktorá spájala jednotlivé pevnosti a tábory pozdĺž rieky až k jej delte do Čierneho mora (tzv. Via Istrum). 

 Delenia 
Vzhľadom na dĺžku tejto hranice je Dunajský limes často rozdelený do častí pomenovaných podľa príslušných rímskych provincií:
 Raetský limes (Raetie)
 Norický limes (Noricum)
 Panónsky limes (Panónia)
 Moeský limes (Moesia)
 Dácky limes (Dácia, severne od Dunaja v Karpatoch)

 Svetové dedičstvo UNESCO 
V júli 2021 bolo 77 segmentov Dunajského limesu v Nemecku, Rakúsku a na Slovensku zapísaných na zoznam svetového dedičstva UNESCO  pod spoločným názvom „Hranice Rímskej ríše - Dunajský limes (západná časť)“.https://www.br.de/nachrichten/bayern/donaulimes-wird-welterbe,Se70w4E
24 nemeckých lokalít sa nachádza medzi Regensburgom a Passauom. Väčšina pozostatkov limesu je pod zemou, na povrchu sú okrem iných kúpele Bad Gögging, brána Porta praetoria v Regensburgu a niekoľko stavieb v Passau. 47 rakúskych lokalít je tiež väčšinou pod zemským povrchom s výnimkou Mauternu, Traismaueru, Tullnu, Zeiselmaueru a Carnuntumu. 6 slovenských lokalít tvoria zvyšky táborov Gerulata  (bratislavská mestská časť Rusovce) a Celemantia (obec Iža).

V júli 2024 sa na zoznam svetového dedičstva dostal i rad lokalít v Rumunsku pod názvom "Hranice Rímskej ríše - Dácia". 

 Galéria 

 Referencie 

 Iné projekty 

 Externé odkazy 
 Informationsseite über den Donaulimes

 Zdroj 

Kategória:Opevnenia starovekého Ríma
Kategória:Lokality Svetového dedičstva v Nemecku
Kategória:Lokality Svetového dedičstva v Rakúsku
Kategória:Lokality Svetového dedičstva na Slovensku

Kategória:Archeologické lokality v Bulharsku
Kategória:Archeologické lokality v Chorvátsku
Kategória:Archeologické lokality v Maďarsku
Kategória:Archeologické lokality v Nemecku
Kategória:Archeologické lokality v Rakúsku
Kategória:Archeologické lokality na Slovensku
Kategória:Dejiny Rumunska
Kategória:Dejiny Srbska
Kategória:Kultúrne pamiatky v Rakúsku
Kategória:Vojenské stavby na Slovensku
Kategória:Stavby v Bulharsku
Kategória:Stavby v Maďarsku
Kategória:Stavby v Rakúsku
Kategória:Stavby v Rumunsku
Kategória:Stavby v Srbsku
Kategória:Zaniknuté stavby v Nemecku
Kategória:Dunaj
Kategória:Múry